open-index/open-wikipedia-markdown huggingface dataset:
Gadgad

**Gadgad** (hurup Arab Gundul: ; nama Latèn: *Ornithonyssus bursa*) atawa **jampès** (hurup Arab Gundul: ) entu atu macem tungo. Ni seringnya ngombé ama burung, cuman juga' ada nyang ngebakot orang ama dua macem binatang nété'. Gadgad biasanya idupnya di burung punya bulu, cuman bakal nelor, biasanya maké dia punya sarang sendèwèk deripada di bulu.

## Ruju'an
Gajah (kota)

**Gajah** (hurup Arab Gundul: غزة; Arab: غزة *Ghazzah*; Ibrani: עזה *ʿAzzâ*) atawa **Gasah** (hurup Arab Gundul: غزة) ièlah kota nyang paling gedé di jeronya Jalur Gajah ama di Wilayah Palestèn. Ni kota gableg penduduk ada barang 400.000 orang. Ni kota sering digero "Kota Gajah" bakal ngebèdain ama Jalur Gajah nyang gedéan.

## Ruju'an
Gahwa

**Gahwa** (hurup Arab Gundul: قهوة) atawa **kopi** atawa **kupi** (hurup Arab Gundul: كوفى) entu atu minuman nyang dibuat deri biji taneman jenis *Coffea*. Taneman kopi entu jogrogannya semak-semak atawa pu'unan nyang bisa tumbu ampé 10 mèteran (32 kakian), cuman biasanya dipongès dah tu biar rada pèndèkan. Aslinya, ni taneman tumbunya di daérah Habsi, mar sekarang mah udah ditanem di mana-mana negeri, kaya' di Amrik Kidul, Amrik Tenga, èn Asia Kidul-wètan. Arigini kopi malah jadi barang dagangan penting bakal banyak negara di dunia.

Adapun minuman gahwa dikeja deri tu taneman punya biji. Tu gahwa biasanya mah diminumnya panas-panas; – atawa dicampurin paké ès èn atu minuman nyang paling nyohor di banyak negara. Gahwa ada kimianya, nama *kapéin*, atu obat nyang bakal ngasi orang mendusin èn biar terus melèk matanya.

Bakal ngeja minuman deri biji kopi, tu biji kopi mulanya kudu dijembrèngin dulu kaga' lama abis dipetikin. Abisan ntu baru dah apan bijinya dah keringan, ngeja digongsèng atawa disangré. Ni ngeja tu biji biar pada awèt bakal simpenan. Sebelonnya tu biji dikeja jadi minuman, tu biji pada kudu digerus dulu. Tar, tu biji nyang udah pada digerus baru dah tu disedu paké aèr panas. Warnanya nyang coklat kereng ama rasanya nyang pait nongol dah tu pas udah disedu.

Gahwa ada ngandung macem-macem giji nyang ada paèdahnya, antara laèn: *riboflavin*, *niacin*, magnèsium, kalium, èn macem-macem senyawa pènol laènnya, atawa antioksidan.

## Ruju'an
Gado-gado

**Gado-gado** (hurup Arab Gundul: ݢادو٢) ya'entu makanan has orang Betawi. Enni makanan biasanya isinya entu sayur, conto: kacang panjang, labu siem, paré, togé, kangkung, kol, jagung ènsb. Selaèn entu, gado-gado juga dipakéin témpé èn tahu biar lengkep rasanya jadi mingkinan sedep. Gado-gado dimakan sambil dituangin bumbu kacang. Gado-gado lajimnya dimakan bareng ama lontong.

Lantaran enni gado-gado bentukannya percis kaya *salad* bakal orang bekulon, mangkanya enni kalo dibasa-Inggrisin jadinya tuh "*Indonésian salad*". 

## Sejarah gado-gado
Kata "gado-gado" diambil deri basa Betawi "gado", nyang maksudnya entu dimakan kaga' paké nasi. Selaèn entu, ada juga katanya orang Tugu nyang ngeja enni makanan dengen nama "gadu" deri basa Portugis nyang artinya "diabrek-abrek". Ada juga katanya gado-gado dateng deri orang Tionghoa. Orang Tionghoa demen banget makanin pecelnya Jawa. Digadang-gadang entu gado-gado – modipikasi deri pecel Jawa.

## Bahan bakal ngeja gado-gado
Enni di bawah entu bahan bakal ngeja gado-gado.

# Bahan: kangkung 2 iket, kacang panjang 1 iket, kol iris 5 lembar, togé', jagung manis 1 direbus èn diserut, témpé 1 lonjor, tahu 2 biji, telor ayam rebus.
# Bumbu kacang: cabé rawit, garem atu tèsih tèh, gula merah, kacang gorèng giling dua tèsih makan, jeruk limo atu peras aèrnya.

## Cara ngeja gado-gado
Enni di bawah bakal cara ngeja gado-gado.

# Rebus saban sayur, angkas, terus tirisin.
# Gorèng témpé èn tahu ampé warnanya rada coklat, terus angkat èn minyaknya ditirisin. 
# Ulek saban bahan bakal jadi bumbu kacang ampé rada alus terus perèksa rasanya.]
# Kucurin aèr limonya.
# Tambain sayur, témpé, èn tahu.
# Aduk-aduk semua ampé rata jadi atu.
# Taro gado-gadonya di piring, tambain telor èn kerupuk kalo doyan.
# Bisa ditambain nasi atawa lontong bakal bikin kenyang.

## Deleng ongkoh
* Kerèdok
* Cètrok
## Ruju'an
Galilèo Galilèi

**Galilèo Galilèi** (hurup Arab Gundul: ݢاليليو ݢاليلي; Itali: *Galileo Galilei* [ɡaliˈlɛːo ɡaliˈlɛi]) atawa nama jengkepnya **Galileo di Vincenzo Bonaiuti de' Galilei** (15 Pèbruari 1564 – 8 Januari 1642) entu atu orang ahli èlmu palak, ahli èlmu tabèat, ama tukang insinyur asal Itali. Kadang, ni orang juga' dianggep sebagé serbagapa. Dia brojol di kota Pisa, nyang lagito masing bagèan deri Kadipatèn Plorèn. Galilèo digero' sebagé babanya èlmu palak pemantengan (*observational astronomy*), èlmu tabèat klasik jaman modèren, métode ilmiah, èn èlmu pengetauan modèren.

## Ruju'an
Gambar lèr bunder

**Gambar lèr bunder** (hurup Arab Gundul: ݢمبر لير بندر) atawa **gambar bèbèr bunder** (hurup Arab Gundul: ݢمبر بيبيربندر) entu atu ragem deri gambar lèr-lèran nyang bentukannya bunder. Ni nanjain ubungan anterjuring nyang laèn deri data. Orang bisa ngiat mana juringan nyang paling gedé ama paling kecit deri kabèhan data tibang nempo itu gambar lèr bunder.

## Ruju'an
Gambar lèr pongkol

**Gambar lèr pongkol** (hurup Arab Gundul: ݢمبر لير فڠکول; Inggris: *bar chart*) entu atu macem gambar lèr-lèran nyang ngasi unjuk nilé golongan nyang laèn deri data dengen bentuk pongkol sikak panjang dengen panjang nyang laèn-laèn.

Ni atu gambar bèbèr pedelokan (*dimensional*) nyang juga' digero sebagé gambar lèr cagak. Ni pongkol kaga' gableg lèbar husus mestinya, cuman tinggi pongkolnya sembabad ama nilé unsurnya. Kapan ragem-ragemnya kecit, ni manhad bener-bener tokcèr.

## Ruju'an
Gambar lèr rèncèng

**Gambar lèr rèncèng** (hurup Arab Gundul: ݢمبر لير رنچيڠ; Inggris: *flow chart*) entu atu jenis deri gambar bèbèr nyang dikeja deri kotak-kotak ama panahan. Ni kena dipaké bakal:

* Algoritme, daptar arahan trap-trapan nyang kudu diintilin bakal ngebèrèsin mas'alah.
* Prosès, rèntètan tahap waktuan dalem hal produk, hasil, èn jujuan.
* Tahapan proyèk nyang direncanain.

Gambar lèr rèncèng maké kotak, panahan, èn laèn-laèn onderdil:

* Kotak kanggo ngasi unjuk penggawéan prosès, langkah-langkah, ama piilnya.
* Panahan kanggo ngasi unjuk rèntètan tahanp, èn/atawa pilihan laènnya.
* Laèn-laèn onderdil kanggo ngasi unjuk bahan-bahan nyang dilibatin, beslit, orang, ama pengukuran waktu atawa prosès.

## Ruju'an
Gambar lèr-lèran

**Gambar lèr-lèran** (hurup Arab Gundul: ݢمبر لير٢ن; Inggris: *chart* atawa *graph*) atawa **gambar lèr** (hurup Arab Gundul: ݢمبر لير) ièlah gambar nyang mèdèng data terus dilèr dengen cara nyang gancil bakal dingartiin. Gambar lèr-lèran sering dipaké bakal ngeja gampil ngerti ubungan anterpendelengan nyang laènan deri data. Gampilan ngebaca gambar lèr-lèran ketimbang data mentahan.

## Ruju'an
Gambia

**Gambia** (hurup Arab Gundul: ݢمبية; Inggris: *Gambia*) atawa resminya **Kiblik Gambia** (hurup Arab Gundul: کبليک ݢمبية; Inggris: *Republic of the Gambia*) entu negara nyang letaknya di Aprika Kulon di bantaran Kali Gambia punya panjang. Ni negara diiterin ama Sénégal. Ni negara punya hopstad Banjul. Ni negara jenggarnya ila 11.295 km2 (4.361 mi2). Di sono, ada barang 2.051.363 orang nyang tinggal di mari. Adapun dia punya basa resmi entu basa Inggris, cuman basa sionalnya ngebadeg jasa.

## Ruju'an
Gambar bèbèr

**Gambar bèbèr** (hurup Arab Gundul: ݢمبر بيبر; Indonésia: *diagram*) ièlah gambar pampangan dua dimènsi bakal ngebèbèrin atu penjelasan paké ubungan gambar. Jadi, ni gambar dipaké bakal ngebèbèrin atu penjelasan biar gancil dingartiinnya. Gambar bèbèr entu penggambaran delengan gambaran, pikiran, bangun, ubungan, data statistik, petilan awak, èns. nyang ketelepek rapi.

## Ruju'an
Gambar cèmèn

**Gambar cèmèn** (hurup Arab Gundul: ݢمبر چيمن) atawa **cèmèn** (hurup Arab Gundul: چيمن) entu atu jenis seni rupa delengan (*visual*) nyang biasanya digambar, sering dikeja pèlem, dalem setil nyang kaga' réalistik atawa separo-réalistik. Dalem laèn-laèn biasa, cèmèn galib digero' sebagé *kartun* (Itali: *cartone*; Welanda: *karton* 'karton'). Arti sebenernya udah berobah, walakin di pemakéan modèren biasanya ngruju' apa ke gambar atawa rèndèngan gambar nyang dimaksudin bakal nyindir atawa nggebos (*satire*), karikatur, atawa bodoran, atawa ke gambar gerak nyang begantung ama rèntètan gambar bakal penggerakannya (*animation*). Orang nyang ngeja gambar cèmèn biasanya digero *kartunis* 'tukang gambar cèmèn'.

Cèmèn punya konsèp asalnya semprakan Jaman Pertengahan, èn pertama kali digero sebagé penyiapan gambar bakal ponggahan seni, kaya' nglukis, gambar tèmbok, déwangga (sejenis sulaman), atawa jendèla kaca warna. Terus, ni cèmèn juga' dipaké bakal maksud pulitis ama komik setrip. Pas wasilahnya udah mingkin ngembang, di awal-awal abad ke-20, cèmèn mulain ngruju' ke pèlem gerak nyang medu kaya cèmèn citak.

## Ruju'an
Gana

**Gana** (hurup Arab Gundul: ݢانة; Inggris: *Ghana*) atawa resminya **Kiblik Gana** (hurup Arab Gundul: کبليک ݢانة; Inggris: *Republic of Ghana*) entu negara nyang letaknya di Aprika Kulon, pasnya di Telok Ginéa. Ni negara letaknya ila berapa derajat doangan deri garis katulistiwa. Sebagé lagi, ni negara dikiterin ama Togo di blètan, Panté Gading di bekulon, Burkina Paso di blèlir, èn Telok Ginéa (Laotan Atlantik di beludiknya. Ni negara punya hopstad Akra. Ni negara jenggarnya 238.500 km2 (92.085 mi2). Di sono, ada barang 16.407.000 orang nyang tinggal di mari. Adapun dia punya basa resmi entu basa Inggris, cuman basa daèrah guwernemèn punya sokong ada ngebadeg.

## Ruju'an
Gandaran

**Gandaran** (Latèn: *vehiculum*; hurup Arab Gundul: ݢندارن) entu mesin bakal ngangkot jelma' atawa barang. Gandaran keitung juga' gerbong/wahon, sepèda, gandaran bemotor (motor, mobil, trek, atawa bes), gandaran tundanan (sepur, rembay), prau (kapal, prau), gandaran kodok, kapal terebang (kapal terbang, kapal kitiran/hèlikupter), èn gandaran langit (satelit).

## Ruju'an
Ganjar Pranowo

**Ganjar Pranowo** (lair 28 Oktober 1968) ya'entu tokoh pulitik nyang wayah gini ngejabat jadi Gubernur Jawa Tenga sejak 23 Agustus 2013.
Gaplé'

**Gaplé**' (hurup Arab Gundul: ) atawa **gapléh** (hurup Arab Gundul: ) entu macem maènan kartu. 
Di Indonésia sokanan bentuknya kecit bangsa 3x5 cm, warnanya kuning èn cenggableg endol-endol nyeng jadi gantian deri nomer. Gaplé' dimaènin maké tèhel pasagi panjang kecit nyeng dipaké jadi kartunya, nyeng jadi titik nyeng kebagi dua, nya'entu bagèan atas èn bawa nyeng diwatesin ama garis tenga di kartunya. Ni dima'sudin bakal ngebédain nilé deri kartu di hatu sisi, sedeng sisi belakangnya sokanan dikeja kosong. 

Gaplé' kot-kotan jadi kongco tungkulan ngisi wayah atawa tungkulan nongkrong ama batur-batur. Wasilah dalem maèn ni gaplé' sokanan bentuknya kartu kecit balok èn gambarnya buletan mèra dalem macem-macem jumblah dengan nyeng paling kecil tu balak jisong ampé nyeng paling gedé tu balak liok.

## Sejarah
Sejarah ni gaplé' nyeng keserat nongtodin banyak pèrsi nyeng béda-béda. Cumanan, dantanya deri kabèhan tu pèrsi akur kalo maènan gaplé awal-awalnya nongtod èn dikenal deri Tiongkok.

Gaplé' asalnya deri Tiongkok nyeng mulai wayah keriaan di Hangciu. Gaplé' nyeng sokanan dipaké bakal wasilah ngejudi serènta dadu, dijual ama tukang jaga kuliling barang-barang jaman Kijir Haucong deri Kekijiran Song. Di catetan sejarah diomong kalo *Yang Chu* dibilangin kalo uda ngasi potongan tu kartu bakal hatu sesajèn bakal Kijir Huicong èn abis tu ni maènan mulain ngejembar pas wayah jaman guwernemèn putra Kijir Huicong, Kijir Kocong (1127-1163 M). Omong-omong begitu, laèn sumber bilang kalo ni berekas nyeng juntrungin ke pemakeman èn laèn penuman ni gaplé' punya maènan. Buku gaplé' paling kolot dinyahoin entu  *(Manual of the Xuanhe Period)* yang ditulis oleh Kuyu (1341–1437), cuman berapa sejarawan Tiongkok nyayain kalo ni buku laèn nyeng paling kolot.

## Referensi

## Bacaan terusannya
* Pickover, Clifford A. (2002). *The Zen of Magic Squares, Circles, and Stars*. Princeton: Princeton University Press. .

## Ruju'an
Garem

Di èlmu kimia, **garem** (hurup Arab Gundul: ݢارم) entu senyawa ionik nyang kebentuk deri ion positip (*kation*) èn ion negatip (*anion*), jadinya ngebentuk senyawa nètral (sonder punggahan). Garem kebikin deri gedian asem ama basa. Ni pembentuk kation ama anion bentuknya mentak baé senyawa bukanorganik kaya' kloride (Cl−), mentak bé senyawa organik kaya' asétat (CH3COO−) ama ion atum-atu kaya' pluoride (F−), serènta ion atum-banyak kaya' sulpat (SO42−). Natrium kloride (NaCl), garem dapur punya bahan utama entu atu garem punya macem.

## Ruju'an
Garem dapur

**Garem dapur** (hurup Arab Gundul: ݢارم دافور) entu semacem lelumbèn nyang gableg ngeja rasa asin. Biasanya, garem dapur nyang sokanan ngederak entu Natrium kloride (**NaCl**) nyang dihasilin ama aèr laot. Garem kalu di bentuk alaminya entu lelumbèn pelumban nyang dikenalnya sebagé batu garem.

## Ruju'an
Garpu

**Garpu** (hurup Arab Gundul: ݢرفو) atawa **porok** (hurup Arab Gundul: فورک) entu atu peranti bakal madang. Biasanya garpu ada punya 3-4 tusukan. Ada juga' garpu masak nyang ada punya cuman dua doang. Tu tusukan dipaké nyolok makanan. Garpu cuman kepaké bakal makanan nyang padet doang, bahna kalo makan nyang aèr-aèr mah bodol punya nyang ada. Kebanyakan garpu dibikin deri logem, bagèn ada nyang deri plastik atawa kayu.

Garpu lumbrah jasa di Kulon punya budaya, hata dahar nasi gè' paké garpu dia pada mah. Cuman, banyak juga' negara nyang kaga' paké garpu, mar gantinya – sumpit, kaya' di Asia Wètan.

## Ruju'an
Gawir

**Gawir** (hurup Arab Gundul: ݢاوير) atawa **giwingan** (hurup Arab Gundul: ݢيويڠن) digero *canyon* di basa Inggris Amrik atawa *cañon* deri basa Spanyol, entu atu lebak nyang sisinya nubir nyang kebikin penggerowakan deri rojogan aèr kali punya lantaran. Gawir juga' kena diartiin jadi lebak nyang celung ke dalem èn nyempèt ama lamping nyang njerugjug.

## Ruju'an
Gaya sènggèt

**Gaya sènggèt** (hurup Arab Gundul: ݢاي سڠݢيت; Indonésia: *gravitasi*) entu atu sililakon dasar di jagat raya. Ni penyènggètan, atawa pembetotan, antara dua barang nyang ada ombolannya.

## Ruju'an
Gedong Jodo

**Gedong Jodo** (hurup Arab Gundul: ݢدوڠ جودو) atawa resminya **Musium Sional Indonésia** (hurup Arab Gundul: موسيوم سيونال اندونيسيا; Indonésia: *Museum Nasional Indonesia*) atawa bekèn juga' digero **Musium Gaja** (hurup Arab Gundul: موسيوم ݢاج) ièlah atu musium perkolotan, sejarah, èlmu kaum, ama èlmu gambar bumi nyang ada di Jakarta Sintrem, pasnya di Setrat Merdéka Kulon 12. Ni musium – musium paling pertama ama paling gedé seantéro Asia Kidul-wètan.

## Ruju'an
Gedong kumidi

**Gedong kumidi** (hurup Arab Gundul: ݢدوڠ کوميدى) atawa **gedong lènong** (hurup Arab Gundul: ݢدوڠ لينوڠ) ièlah bangunan di mana lènong atawa laèn-laèn gawéan tonil atawa konsèr (tanggep tanji) gending pada ditanggepin. Gedong kumidi juga' gunanya bakal nentuin ruang pertunjukan ama penongton.

## Ruju'an
Gegaman

**Gegaman** (hurup Arab Gundul: ) atawa **gaman** (hurup Arab Gundul: ) atawa **senjata** (hurup Arab Gundul: ) ièlah peranti nyang dipaké bakal nglukain, ngebunu, atawa ngencagin atu barang. Gegaman kena dipaké bakal nganpal atawa ngebèla dèwèk, bisa juga' bakal nyènal atawa ngancem ama ngelindungin. Apa baé nyang kena dipaké bakal ngerusak (hata kejiawaan ama awak orang) kena digero gegaman. Gegaman mentak baé nyang ringkes kaya' ruyung atawa nyang pernik kaya' pèlor kendali lontar.

## Ruju'an
Gegemuk

**Gegemuk** (hurup Arab Gundul: ݢݢموق) ièlah bahan nyang ditambahin ke wasilah tanem atawa petaneman atawa taneman bakal nutugin kebutuhan hara nyang dibutuhin ama taneman biar bisa bagus ngasilinnya. Bahan gegemuk bisa deri bahan-bahan alamiah atawa dicampur ama kimia (mineral).

## Ruju'an
Gedong bicara

**Gedong bicara** (hurup Arab Gundul: ݢدوڠ بچارا) atawa sekarang seringan dikata **balé kota** (hurup Arab Gundul: بالى کوتا) entu hopkantornya bestir kota ama biasanya jadi gedong mejelis kota, bagèan nyang bekaètan, ama pegawénya pada. Gedong bicara juga' jadi markasnya berehmister kota, kabupatèn, atawa negeri.

## Ruju'an
Gegenèn

**Gegenèn** (hurup Arab Gundul: ݢݢنين) entu batu bata atawa logem nyang dipaké bakal nyalain api. Gegenèn biasanya dipaké bakal gegeni, cuman bisa juga' dipaké bakal masak.

## Ruju'an
Geger

**Geger** (hurup Arab Gundul: ݢݢر) atawa **punggung** (hurup Arab Gundul: فوڠݢوڠ) atawa **bebokong** (hurup Arab Gundul: ببوکوڠ) atawa **tonggong** (hurup Arab Gundul: توڠݢوڠ) entu bagèan belakang awak nyang adanya di antara pinggang ama pala. Geger dipaké bakal mantengin awak kapan duduk. Geger biasanya dilindungin ama tulang geger. Tulang di geger entu ada barang 33 tulang kalu di orang, 5 di antaranya pada ngamprok jadi bagèan tulang suci (*sacrum*), èn 4 laènnya ngeja tunggir (*coccyx*).

## Ruju'an
Gegitok

**Gegitok** (hurup Arab Gundul: ݢݢيتوق) atawa **gitok** (hurup Arab Gundul: ݢيتوق) atawa **jejitok** (hurup Arab Gundul: ججيتوق) atawa **jitok (**hurup Arab Gundul: جيتوق) atawa **tengkok** (hurup Arab Gundul: تڠکوق) atawa **tenggok** (hurup Arab Gundul: تڠݢوق) atawa **cengklok** (hurup Arab Gundul: چڠکلوق) atawa **cengel** (hurup Arab Gundul: چڠل) atawa **tungkak** (hurup Arab Gundul: توڠکق) entu bagèan belakangnya lèèr.

Di Jepang punya budaya terdisionil, gegitok (nyang di basa Jepangnya digero' *unaji* 項) entu atu deri berapa daèrah awak (selaènnya muka ama tangan) nyang kaga' ditutup paké pakéan wadon. Gegitok deri wadon punya lèèr ngebèngbat pisan bakal berapa lanang Jepang. (liat dandanan Géisah).

## Ruju'an
Gelingsir

**Gelingsir** (hurup Arab Gundul: ݢليڠسير) atawa **kondor** (hurup Arab Gundul: کوندور) atawa **turun bero**' (hurup Arab Gundul: تورون بروء) ièlah penyakit lantaran biji pelèrnya ngondor lantaran lapisan sepir tèmbok bero'nya mulain ngamplé. Orang nyang kena gelingsir, èmang banyakannya mah lanang, wabilhusus bocah. Orang nyang kena gelingsir bakal ngrasain nyer-nyeran, kalo ada pengradangan di jeronya, tuladnya, kalo itu bocah kelèwat getap.

## Ruju'an
Gelumat

**Gelumat** (hurup Arab Gundul: ݢلومة) atawa **geladag** (hurup Arab Gundul: ݢلادݢ atawa ݢلادق) ièlah bagèan malang utama deri telepekan kapal. Matros pada ngayar ama ayeng-ayengan di gelumat. Gelumat entu lanténya kapal atawa prahu, cuman kalo prahu ngablag cuman gableg plang lanté.

## Ruju'an
Gencèt jenis

**Gencèt jenis** (hurup Arab Gundul: ݢنچت جنس; Inggris: *sexism*) entu atu sanaan atawa penggencètan bahnanya kelamin atawa jenis. Gencèt jenis bisa aja nyamplok sapa baé, cuman biasanya mah nyang kesamplokan mah wadon ama cèwè'. Gencèt jenis biasanya maènnya mbawa-bawa peran jenis ama gambaran sanaan, èn mentak baé ngebawa-bawa' anggepan kalu atu kelamin atawa jenis entu jègeran deripada nyang laènnya. Nyang paling ngerihu kebina-bina, mentak baé ampé-ampé ngebikin adanya jawil ngeres (*sexual harassment*), pemerkosaan, èn laèn-laèn bentuk kèwat ngeres (*kekerasan seksual*). Penggencètan di mari diartiin sebagé penggencètan orang punya hak lantaran dia punya kedèwèkan jenis (*gender identity*) atawa perbèdaan jenis atawa kelaminnya. Tuladnya bisa bé kaya' kesanggeliran gawéan (*workplace inequality*). Gencèt jenis bisa aja nongtot ketumanan atawa adat punya lantaran.

## Ruju'an
Genderuwo

**Genderuwo** atawa **Gandaruwa** (hurup Arab Gundul: ݢندروا) ya'entu tahayul deri bangsa jin nyang wujudnya kaya' monyèt nyang badannya segedé gaban, ada punya badan nyang setèrek èn kulitnya item. Genderuwo punya bulu entu lebat banget. Semua-mua badannya ketutupan ama entu bulunya. Orang Betawi ama orang Jawa nyebut enni mahluk entu Genderuwo, melèngken orang Sunda nyebut enni mahluk jadi Gandaruwa.

Biasa Genderuwo demen idup di batu nyang ada punya aèr, gedong tua, pohon gedé nyang adem, bisa juga di pojokan-pojokan nyang sepi èn gelap. Kalo ngikut tahayul, Genderuwo diyakinin duduk di kawasan utan Jati pekayon Danalaya, Wanagiri èn di kawasan Lemah Putih di Girimulya, Kulon Praga, D.I. Yogyakarta. Ada juga nyang betènggèr di Gunung Ratu, Lamongan.

## Ruju'an
Genshin Impact

**Genshin Impact** (Hurup Tionghoa: 原神; *Hanyu Pinyin*: *Yuánshén*; basa Jepang: 原神; hurup Hiragana: げんしん; hurup Latin Nipong: *Genshin*; basa Korea: 원신; hurup Latin Koréa: *Wónsin*; hurup Arab Gundul: ݢينسن امفيکت) nya'entu gim delengan nyang dikembangin èn dilangsir ama MiHoYo. Enni gim dilangsir tanggal 28 Sèptèmber 2020 di Android, iOS, Windows, èn Plèstisen 4, serènta 28 April 2021 di Plèstisen 5.

## Ruju'an
Gerak badan

**Gerak badan** (hurup Arab Gundul: ݢرق بدن) ièlah bentuk kegiatan jasmani nyang galibnya mah sipatnya adu-aduan dengen jujuan bakal ningkatin kemenjèsan èn kegapaan jasmani sembèn ngasi hiburan bakal sepèlernya atawa penongtonnya. Gerak badan entu kegiatan jasmani nyang disengaja ama direncanain deri arah, jujuan, wayah, ama tempatnya. Di keidupan masarakatan, gerak badan juga' jadi atu lamatan sekalian jadi bentuk ungkepan manusia. Gerak badan bisa napsi-napsi, bisa barungan.

## Ruju'an
Gerip

**Gerip** (hurup Arab Gundul: ݢريف; Inggris: *stylus*; Welanda: *griffel*) atawa **jerip** (hurup Arab Gundul: جريف) entu alat tulis jaman kuda gigit wesi nyang dipaké bakal ngeja tulisan di papan lè. Jaman bejaman, istilah gerip juga' dipaké bakal (1) macem-macem alat tajem nyang kaya' pèn bakal nulis atawa nggambar, (2) jarum nyang ngeja bunyi atawa ngrekem bunyi di mesin omong suara kenong-kenong, èn (3) alat nyang kanggo bakal ngeja titik-titik kecil di kertas, misal kaya' di pembikinan hurup Brèl. Di bidang kumpiuter, gerip juga' kanggo maran ke garan kecil bakal tunyukan layar tunyuk peranti lèstrik.

## Ruju'an
Geréja Katolik

**Geréja Katolik**, atawa juga bekèn sebagé **Geréja Katolik Romèn**, entu pèrkah geréja Serani nyang paling gedé di dunia dengen 1,3 miliar orang Katolik nyang udah dibaptis di mana-mana selamanya tahon 2019. Ni juga atu deri dunia punya kelembagaan antérobangsa nyang paling gedé lagi kolot, èn gableg rol penting dalem sejarah èn perkembangan Kulon punya peradaban. Ni gerèja isinya ada 24 gerèja *sui iuris*, masup di dalemnya ada Geréja Latèn èn 23 Gerèja Katolik Wètan, nyang nglingkup ada ampir 3.500 keuskupan nyang ada di mana-mana di antéro dunia. Paus, nyang jadi Roma punya uskup, entu hoppastor deri ni geréja. Roma punya keuskupan, nama Tahta Kudus, entu kuasa sintrem nyang bekuku atas ni geréja. Lembaga bestir Tahta Kudus, Kuri Romèn, gableg dia punya hopkantor di Kota Watikan, atu cempètan di tenga-tenganya Itali punya Kota Roma, nyang paus jadi hop negaranya.
Geréja Sint-Sèrwas

**Geréja Katolik Sint-Sèrwas** atawa **St. Sèrwatius** (Indonésia: *Gereja Katolik Santo Servatius*) di Kampung Sawah, Bekasi, Jawa Kulon, entu atu paroki nyang kesusun deri orang-orang Serani Katolik Betawi di gutekan Kampung Sawah. Kebudayaan Betawi masing kepampang deri anggota gerèjanya nyang maké basa Betawi nyang diturunin deri basa Melayu. Di Kampung Sawah kendiri, budaya Betawi ampé wayah gini masing kejaga', bagèn kata sebagèannya udah pada paèh. Atu tulad budaya Betawi nyang ampé wayah gini masing tetep kejaga', bagèn kata ada perobahan, nya'entu bebaritan atawa sedekah bumi. Nyang bikin ngebèngbat, ni pegelaran malah dilakonin di Paroki Sint-Sèrwas, Kampung Sawah.

## Ruju'an
Geréja Yesus Bener

**Geréja Yesus Bener** entu geréja independen nyang didiriin di Beijing, Tiongkok taun 1917. Sekarang, ade kire-kire 2,5 juta anggotanye di lapan pulu negare èn enem benue. Geréja ini anggota kelompok Kristen Pentakosta nyang muncul pade awal abad kedua pulu. Taun 1939, geréja ini udah didiriin juge di Indonesia. Tujuan mereka mau ngabarin injil ke semue bangse. Sepulu kepercayaan uteme ini geréja, adalah:
# Roh Kudus
# Pembaptisan
# Pencucian Kaki
# Komuni Suci: "Perjamuan kudus entu sakramen buat peringatin kematian Tuhan Yesus Kristus. Hal ni mungkin kite ngambil bagian dalem daging ame darah Tuhan kite ame bersekutu ame Die supaye kite bise dapetin keidupan nyang kekel dan dibangkitin pas akir jaman. Sakramen ni diadein sesering mungkin. Cuman atu roti nyang kagak beragi ame jus anggur nyang dipake."
# Hari Sabbath: "Hari Sabat entu hari nyang ketujuh (Sabtu), entu juge hari nyang kudus, nyang diberkatin ame disuciin Allah. Hari Sabat diperingatin di baweh anugrah Tuhan buat memperingatin penciptaan ame keselametan dari Allah, dan same pengarepan akan ngaso nyang kekel di dalem keidupan seabis kematian."
# Yesus Kristus
# Injil
# Penyelamatan: "Keselametan dikasih oleh anugrah Allah liwat iman. Orang percaye kudu ngandelin Roh Kudus Suci buat idup di dalem kesucian, buat ngemuliain Allah, ame buat mengasihi sesame manusie."
# Geréja
# Pengadilan Akhir: "Kedatengan Tuhan nyang kedue kalinye bakal kejadian pas akir jaman, pas Die turun dari surge buat ngehakimin dunie: orang-orang bener ntar dapetin keidupan kekel, sedangkan nyang jail ntar dihukum selame-lamenye."
Gending Indonésia

Sebagé negara nyang gableg suku ama kaum nyang ngebadeg, **gending Indonésia** juga' roncèt bener, gableg cepé'an bentuk ama gaya. Saban daèrah gableg dia punya budaya ama seninya sendèwèk, mangkanya jadi laèn dah atu daèrah ama nyang laènnya. Misalnya, saban gending terdisionil sering diarakin ama ibingan atawa tonilnya sendiri. Adapun gending wayah gini bener-bener kesawaban ama sawaban asing, kaya' Amrik, Inggris, Jepang, Koréa, ama Hindi.

Gending Jawa, Sumatra, Bali, Plorès (Nusa Tenggara) ama laèn-laèn pulo udah pada rapih ketelepek di catetannya ama kerekem, èn perdataan lebi lanjut ama sarjana Indonésia ama asing pepes masing tangi. Gending di Indonésia udah ada semprakan jaman sebelonnya ada rekeman sejarah, macem-macem suku pribumi Indonésia sering masupin rapalan ama tembang-tembang nyang ditimpalin ama alat gending di dia punya upacara. Gending wayah gini Indonésia juga' bekèn di negara-negara jirannya, kaya' Malésia, Singapur, ama Bruné. Umumnya, gending ama tembang terdisionil Indonésia nglingkup ketokan nyang kuat èn rageman ama sawaban kuat deri Hindi, Jawa, Arab, Tionghoa, ama Melayu punya gending klasik. Ni sawaban kentara pisan di jandrah gending terdisionil dangdut.
Gending Koréa Wayah Gini

**Gending Koréa Wayah Gini** (hurup Arab Gundul: ݢنديڠ کورية وايه ݢينى; Koréa: 케이팝; tuker-hurup Hangel: *Kéiphap*; Ènggris: *K-Pop*) atawa **K-pop** ya'entu gending punya anak-janrah nyang mashur di Koréa Kidul. Gending Koréa ama lakon Koréa kaga' pating bisa dipisahin, soalnya dia pada udah jadi manunggal. Orang-orang udah pada paham soal kaya' gini, lantaran Koréa Kidul èmang udah mashur ama dua entu ihwal. Enni Gending Koréa Wayah Gini nyebar seantéro dunia liwat *Ombak Koréa*.

## Awal nongtotnya Gending Koréa Wayah Gini

Gending Koréa punya janrah mulanya entu béda-béda. Janrah "*oldies*" entu bekembang taon 60-an. Enni janrah kena aru-aruan gending orang bekulon. Taon 70-an gending *rock* nongtot di Koréa Kidul. Nyang bawa namanya Cho Yong Pil.  

Gending Koréa nongtot mulainnya entu taon 1992, sederi paguyuban gending mutakir Sò Taiji and Boys nongtot ke permukaan. Dia ngasih ciri has Gending Koréa dengen gending *rap*, *rock*, èn *techno* Amrik. Sò Taiji and Boys berhasil di Koréa Kidul. Mulain deri sini, gending Koréa bekembang ampé wayah gini. Taon 90-an akhir, madhab gending nyang mashur di Koréa Kidul entu nyang mazhabnya tansa ama *Hip Hop*, dengen ngambil ati anak-anak mudanya biar jadi pasaran. 

Taon 2000-an mulain nongtot dah keboléan-keboléan baru deri orang-orang nyang kiblatnya Amrik. Koréa Kidul punya gending makin besar. Kebukti dari nongtotnya biduan-biduan ama paguyuban-paguyuban gending nyang betebaran di Koréa Kidul, contonya: Rain, Super Junior, èn Big Bang. Dia pada kaga' cuman berhasil di Koréa Kidul, tapi juga di dunia antérobangsa.   

## Biduan èn paguyuban Gending Koréa Wayah Gini

# Shinhwa
# JTL
# TVXQ
# Super Junior
# Girls' Generation
# INFINITE
# T-ARA
# Big Bang
# SHINee
# K-ARA
# 2NE1
# 4Minute
# Wonder Girls
# 2PM
# 2AM
# Miss A
# B2ST
# ERU
# SISTAR
# F(x)
# Kangta
# BoA
# SM the Ballad
# Lee Hi
# PSY
# Ailee
# Davichi
# Lovelyz
# G Friend
# Oh My Girl
# Epik High
# Boyfriend
# U-KISS
# B.A.P
# Block B
# A.C.E
# Teen Top
# IU
# D-UNIT
# BTOB
# B1A4
# EXO
# Girl's Day
# Dal Shabet
# Stellar
# Fiestar
# VIXX
# K.Will
# After School
# JYJ
# Apink
# Secret
# RAINBOW
# 100%
# Red Velvet
# 9MUSES
# UNI.T
# UNB
# Crayon Pop
# MBLAQ
# Trouble Maker
# Akdong Musician
# Got7
# WINNER
# 15&
# Eric Nam
# CNBLUE
# EXID
# FTISLAND
# Mamamoo
# AOA
# CLC
# The Ark
# Elris
# Hello Venus
# Seventeen
# APRIL
# Spica
# WJSN
# Monsta X
# Momoland
# iKON
# NCT
# BLACKPINK
# BTS
# Twice
# KARD
# Golden Child
# Nu'est
# Pristin
# Wanna One
# IZ*ONE
# Rocket Punch
# EVERGLOW
# X1
# NCT

## Ruju'an
Geréja

**Geréja** (hurup Arab Gundul: ݢريج atawa ݢريجا) entu tempat ibadahnya orang Serani, baè' deri pèrkah Protèstan atawa Katolik. Kata "geréja" di basa Betawi diambil deri basa Portugis *igreja*, nyang asalnya deri basa Latin *ecclēsia*, nyang juga' dari basa Yunani Kuna ἐκκλησία *ekklēsía* 'tempat ngumpul, petimbrungan'. Mangka, kalo diliat-liat, ni kata "geréja" sebenernya jadi has sebutan agama-agama Ibrahimiah bakal nyebut dia punya tempat ibadah. Contonya, orang Yahudi nyebut dia punya tempat ibadah di basa Ibrani בֵּית כְּנֶסֶת‎ *bêṯ kəneseṯ* 'ruma pekumpulan'; èn orang Islam – di basa Arab جامع *jāmiʿ* 'nyang ngamprogin'.

## Ruju'an
Geréja Angglikan

**Gerèja Angglikan** (hurup Arab Gundul: ݢريج اڠݢليکان) atawa **Gerèja Inggris** (hurup Arab Gundul: ݢريج اڠݢريس) ya'entu atu gerèja cabang pèrkah Serani Protèstan nyang banyak dianut ama orang-orang Ènggris èn gerèja nyang kalo ngikut tarih nyang ada, ada punya iman, ibadah, èn susunan gerèja nyang mirip. Orang nyang ngimanin Angglikan disebut sebagé umat Angglikan.

## Ruju'an
Gigi

**Gigi** (hurup Arab Gundul: ݢيݢى) atawa **huntu** (hurup Arab Gundul: هونتو) ngalumin ama ngencagin makanan dengen motong-motong ama ngencag-ngencagin itu makanan sebelonnya ditelen ama dicerna. Gigi ada di héwan tulang geger ama manusia punya bacot. Manusia ada punya empat macem gigi, nya'entu: gigi séri, gigi caling, gigi baham kecil, èn gigi baham. Sebagé lagi, gigi orang juga ketanceb di isit nyang ada di atas ama bawahnya bacot.

## Ruju'an
Gili-gili

**Gili-gili** (hurup Arab Gundul: ݢيلى٢; Indonésia: *trotoar*) entu lingiran jalan bakal orang nyang muter kayun di sepanjang jalanan. Biasanya, gili-gili jèjèran ama jalan cuman rada taèkan dikit biar itu orang pada rada amanan. Berales ama beslit Dirèktur Jènderal Bina Marga No. 76/KPTS/Db/1999 per tanggal 20 Désèmber, nyang dimaksud ama gili-gili entu bagèan jalan setrat nyang husus bakal pejalan kaki nyang ada di daèrah munapa'at jalan, nyang dikasi lapisan muka nyang rada taèkan deri muka jalan keras, èn umumnya jèjèran ama jalan lalu lalang gandaran.

## Ruju'an
Gim delengan

**Gim delengan** (hurup Arab Gundul: ݢيم دلڠن; Inggris: *video game*) atawa **gim betontonan** (hurup Arab Gundul: ݢيم بتنتونن) ya'entu gim nyang maké sènggolan telampangan pemaké atawa alat masupan kaya stik, papan ketik, èn penangkep gerakan.

## Ruju'an
Giné

**Giné** (hurup Arab Gundul: ݢينى; Prasman: *Guinée*) atawa resminya **Kiblik Giné** (hurup Arab Gundul: کبليک ݢينى; Prasman: *République de Guinée*) entu negara nyang letaknya di Aprika Kulon èn watesan ama Giné-Biso, Sénégal, Mali, Panté Gading, Libéria, ama Gunung Singa. Ni negara punya hopstad Konakri. Ni negara jenggarnya 245.857 km2 (94.926 mi2). Di sono, ada barang 10.057.975 orang nyang tinggal di mari. Adapun dia punya basa resmi entu basa Prasman, cuman basa daèrahnya ada ngebadeg jasa.

## Gallery

File:Guinea sat.png|atlas Guinea
File:Dame de Mali Guinée.jpg|Dame de Mali
File:Chute de Tabouna à Kindia 01.jpg|Chute de Tabouna à Kindia
File:Chute de Saala vue à 360° Labé.jpg|Chute de Saala Labé
File:Chimpanzé de Bossou 33.jpg|Chimpanzé de Bossou
File:Plage de Roume.jpg|Plage sur les Ile de Loos


## Ruju'an
Giné-Biso

**Giné-Biso** (hurup Arab Gundul: ݢينى بيسو; Portugis: *Guiné-Bissau*) atawa resminya **Kiblik Giné-Biso** (hurup Arab Gundul: کبليک ݢينى بيسو; Portugis: *República da Guiné-Bissau*) entu negara nyang letaknya di Aprika Kulon èn watesan ama Sénégal di blèlir èn Giné di bekidul. Ni negara punya hopstad Biso. Ni negara jenggarnya 36.125 km2 (13.948 mi2). Di sono, ada barang 2.132.325 orang nyang tinggal di mari. Adapun dia punya basa resmi entu basa Portugis èn juga' laèn-laèn basa sional nyang ngebadeg pisan.

## Ruju'an
Ginéa Katulistiwa

**Ginéa Katulistiwa** (hurup Arab Gundul: ݢينيية خط الاستواء; Spanyol: *Guinea Ecuatorial*; Prasman: *Guinée équatoriale*; Portugis: *Guiné Equatorial*) atawa resminya **Kiblik Ginéa Katulistiwa** (hurup Arab Gundul: کبليک ݢينيية خط الاستواء; Spanyol: *República de Guinea Ecuatorial*; Prasman: *République de Guinée équatoriale*; Portugis: *República da Guiné Equatorial*) entu negara nyang letaknya di Aprika Tenga èn percis dilantasin ama garis katulistiwa. Ni negara watesan ama Kamérun di blèlir, Gabon di bekidul ama blètan, èn Telok Ginéa di bekulon. Ni negara punya hopstad Malabo. Ni negara jenggarnya 28.050 km2 (10.830 mi2). Di sono, ada barang 676.000 orang nyang tinggal di mari. Adapun dia punya basa resmi entu basa Spanyol, basa Prasman, ama basa Portugis, serènta juga' ada laèn-laèn basa daèrah nyang dianggep ama negara.

## Ruju'an
Goa Batu

**Goa Batu** (Tamil: பத்து மலை; tuker-urup: Pattu malai; hurup Arab Gundul: ) ya'entu atu bukit batu kapur nyang ada punya sererotan goa èn pura goa. Enni goa letaknya di pademangan Gombak, negeri Selangor, Malésia. Enni tempat dinamain deri Kali Batu nyang ngeliwatin bukit. Goa Batu juga jadi nama kampung sekitaran situ.

Enni goa jadi atu pura Hindu paling mashur di luar negeri Hindi. Enni pura disembahin bakal Déwa Murugan. Enni tempat jadi titik temu keriaan Hindu, Thaipusam di Malésia.

## Ruju'an
Godogan

**Godogan** (hurup Arab Gundul: ݢدوݢن; Inggris: *stew*) atawa **setop** (hurup Arab Gundul: ستوف; Welanda: *stoofpot*) entu penyampuran bahan makanan nyang dimasak di aèr terus disajiin paké kuah. Bahan makanan di dalem godogan bisa campur-campur sayuran (kaya' bortol, artapel, kacang-kacangan, paprika, tomat, èns.), daging, kaya' daging sampi. Burung-burungan, sosis, ama makanan laot juga' dipaké. Nah, aèr nyang dipaké bakal nggodog bisa aèr, arak, kaldu, atawa bir. Micin ama bumbu juga' ditambahin.

## Ruju'an
Godot

**Godot** (hurup Arab Gundul: ݢودوت) atawa **geregaji** (hurup Arab Gundul: ݢرݢاجى) atawa **regaji** (hurup Arab Gundul: رݢاجى) atawa **gobèt** (hurup Arab Gundul: ݢوبت) atawa **togog** (hurup Arab Gundul: توݢوݢ) ièlah peranti nyang bentuknya besi pèdèl nyang tajem nyang dipaké bakal nggodot atawa ngebelèk balken atawa kayu atawa laèn-laèn benda. Godot belèk ama godot pongès entu dua alat nyang laèn. Godot pongès punya mata regaji entu segitiga jungjang èn dia punya bagèan tajem godotnya ada di sisi gigi godot. Nah, kalu godot belèk kaya' segitiga bucu èn dia punya bagèan tajem godot cuman ada di bawahnya gigi godot.

## Ruju'an
Gim rol-rolan

**Gim rol-rolan** (hurup Arab Gundul: ݢيم رول٢ن; Inggris: *role-playing game*) atawa **gim maèn rol** (hurup Arab Gundul: ݢيم مائن رول) atawa biasanya orang bilangnya **RPG** (baca: *èr-pi-ji*) ièlah gim nyang orang maènin rol jadi atu atawa berapa tokoh, baè' secara lisan (gim rol-rolan terdisionil), gim delengan kumpiuter, atawa kitab maènan. Seringnya, itu tokoh dapet ponten pengalaman (EXP) di itu gim biar mingkin kuat.

## Ruju'an
Ginjel

**Ginjel** (hurup Arab Gundul: ݢنجل) atawa **gerinjel** (hurup Arab Gundul: ݢرنجل) atawa **geginjel** (hurup Arab Gundul: ݢݢنجل) atawa **lemusir** (hurup Arab Gundul: لموسر) entu orhan penguaran di héwan tulang geger nyang bentuknya mèmper ama kacang. Di orang gedé, ukuran ginjel barang 11 sèntimèter. Ginjel dapet darah deri pembulu nadi ginjel, èn dara liwat pembulu balik ginjel. Saben ginjel cangcangan ama kucuran kencing (*ureter*), gelondong nyang ngebawa kencing ke kekempung.

## Ruju'an
Gorontalo

**Gorontalo** (hurup Arab Gundul: ݢورونتالو; Indonésia: *Gorontalo*; Gorontalo: *Hulontalo*) entu atu propinsi di Indonésia nyang di Pulo Sulawési. Ni propinsi punya hopstad nama Gorontalo Kota. Ni propinsi ngejembar ampé 12.025,147 km2. Selamanya tahon 2021, orang nyang pada ngejogrog di Sulawési Tenga ada 1.200.663 orang dengen kepadetan 88 orang/km2.

## Ruju'an
Gorontalo Kabupatèn

**Gorontalo Kabupatèn** entu atu kabupatèn nyang ada di Propinsi Gorontalo. Ni kabupatèn punya sintrem guwernemèn ada di Limboto. Ni kabupatèn ngejenggar ampé 2.124,60 km2 dengen kepadetan penduduknya 180 orang/km2. Ada 388.014 orang nyang tinggal di mari.

## Ruju'an
Gorontalo Kota

**Gorontalo Kota** entu atu kota nyang ada di Propinsi Gorontalo. Ni kota ngejenggar ampé 79,02 km2. Ada 223.704 orang nyang tinggal di mari.

## Ruju'an
Granat bengong

**Granat bengong** (hurup Arab Gundul: ݢرانة بڠوڠ; Inggris: *stun grenade, flashbang*) atawa **granat cengo**' (hurup Arab Gundul: ݢرانة چڠوء) entu peranti pengledug gaman kaga' maèhin nyang dipaké bakal melèngin musu punya pengindraan sewayah doang. Ni granat bengong dirancang bakal ngeja kelèbatan cahaya atawa kilèpan nyang njerorongin barang7 mègakandèla (Mcd) èn "ledugan" nyang banter banget lebi deri 170 désibel (dB). Ni sano-sanonya dipaké ama Ladènan Iber Husus Soldadu Darat Inggris di pengujungan tahon 1970-an.

## Ruju'an
Grand Theft Auto

***Grand Theft Auto*** (disingkat ***GTA***; hurup Arab gundul: ݢريند تيفت أوتو) ya'entu gim betontonan nyang isinya jangla èn beraga-berigi nyang dikeja ama David Jones èn Mike Dailly. Terusannya, nama-nama judulnya dikembangin dalem pengawasan kaka'-adé Dan èn Sam Houser, Leslie Benzies, èn Aaron Garbut. Enni gim dimegarin ama pemegar deri Britani Gedé, Rockstar North èn diterebitin ama Rockstar Games. Enni gimm ngeja pemaèn bakal ngelakonin jadi atu orang blegod nyang ngalor-ngidul di kota gedé. Misi nyang dikeja entu misi ngrabu bang, pembunuan, èn misi keblegodan laènnya.

## Cara maèn
*Grand Theft Auto* ada punya berapa trap, masing-masing dikeja dalem atu deri tiga kota utama. Terus, pemaèn kudu sampé di tarjèt di titik-titik nyang udah ditentuin. Biasanya entu titik iélah tempat bakal ngelakonin tugas-tugas bakal kejahatan tempatan. Kalo berasil, ada pahala nyang dikasiin bentuknya ponten biar dapet bayaran nyang lebih gedé.

## Ruju'an
Grujugan

**Grujugan** (hurup Arab Gundul: ݢروجوݢن) atawa **kuturan** (hurup Arab Gundul: کوتوران) atawa **kucuran** (hurup Arab Gundul: کوچوران) atawa **grajugan** (hurup Arab Gundul: ݢراجوݢن) entu tempat di mana orang nyuci awak atawa mandi rancan paké aèr. Tu orang ngejegreg kapan maké itu grujugan èn biasanya mah kaga' paké teles-telesan acan di grujugan. Grujugan ada pala grujugannya nyang nguturin atawa nyiratin aèr, biasanya deri atas.

## Ruju'an
Guatémala

**Guatémala** (hurup Arab Gundul: ݢواتيمالة; Spanyol: *Guatemala*) atawa resminya **Kiblik Guatémala** (hurup Arab Gundul: کبليک ݢواتيمالة; Spanyol: *República de Guatemala*) entu negara nyang letaknya di Amrik Tenga. Ni negara watesan ama Mèksiko di blèlir ama bekulonnya, Bélis di belah lor-wètannya, Honduras di blètannya, èn Salbador di belah kidul-wètannya. Ni negara punya hopstad Guatémala Kota. Ni negara jenggarnya ampé 108.889
km2 (42.042 mi2). Di sono, ada entuk barang 17.980.803 orang nyang tinggal di mari. Adapun dia punya basa resminya entu basa Spanyol.

## Ruju'an
Gubernur Jakarta

**Gubernur Jakarta** (hurup Arab Gundul: ݢوبرنور جاکرتا) entu jabatan nyang paling tinggi di Jakarta nyang tugasnya mimpin ama ngatur pemerèntahan. Tugasnya dibantu ama wakil gubernur (hurup Arap gundul: وکيل ݢوبرنور). Sebelonnya, gubernur Jakarta entu namanya  berehmister atawa *walikota*. Terus, diganti jadi gubernurnya pas jaman Soemarno Sosroatmodjo. Ni halaman isinya daptar pejabat nyang pernah atawa lagi mimpin Jakarta.





## Ruju'an
Gerunlan

**Gerunlan** (hurup Arab Gundul: ; Gerunlan: *Kalaallit Nunaat*; Dèn: *Grønland*) atawa **Tana Ijo** (hurup Arab Gundul: ) entu pulo nyang paling gedé di dunia.

Gerunlan entu atu wilayah nyang memerènta sendèwèk nyang juga' bagèan deri Kerajaan Dènemarken. Ni pulo gedé di Kutub Lor letaknya deket ama dua negara, antara laèn Èslan di blètannya èn Kanada di bekulonnya. Ni negara, kalo diliat deri géograpisnya, dirèken sebagé bagèan Amrik Lor, cuman budayanya lebi ke Dènemarken. Penduduknya cuman sekitar 50.000 orangan doang, lantaran iklim nyang dingin. Kebanyakan penduduknya tinggal di beludiknya ni pulo, di panté-panté. Adapun Gerunlan punya hopstad nama Nuk.

Ni negara sipatnya kera'yatan; ada pemilian ama korsi wakil guwernemènnya sendiri di Nuk. Grulan ada dua anggota di Dènemarken punya parlemèn, nama *Folketing*.

Di Gerunlan, bagèn namanya 'tana ijo', kaga' ada utan. Di beludiknya, di lingiran panté, cuman ada pu'un cèbol doang nyang ada.

## Ruju'an
Gudang Garem

**Matskepé Gudang Garem** (hurup Arab Gundul: ) atawa nyang namanya dalem basa Indonésia entu **PT Gudang Garam Tbk** entu atu matskepé pengeja roko' nyang hopkantornya ada di Kediri Kota. Bakal ngedukung dia punya penajiran, ampé buntut taon 2022, enni matskepé gableg pabrik di Kendiri, Gempol, Karanganyar ama Sumenep, serènta kantor naibnya ada di Jakarta èn Sidaarja. 

## Ruju'an
Gugel (matskepé)

**Gugel** (hurup Arab Gundul: ) atawa resminya **Google LLC** entu atu matskepé banyakbangsa deri Amrik Serèkat. Ni matskepé bekèn lantaran ngeja ama ngejalanin atu mesin penyarian atawa mesin penggeratakan nyang paling mashur di Jala Jembar Jagat (WWW). Saban ari miliaran orang pada maké ni peranti. Gugel punya hopkantor (nyang dikenalnya "Googleplex") entu ada di Mountain View, Kaliporni, bagèan deri Silicon Valley. Gugel punya semboyan entu "*Do the right thing*" nyang artinya "Lakonin nyang bener."

Semprakan 2 Sèptèmber 2015, Gugel udah dielah ama atu matskepé atasan, nama Alphabet Inc.. Ni matskepé ngambil alih sebagèan deri Gugel punya proyèk, kaya' mobil sondersupir. Ni atu matskepé umum nyang ngedagangin dia punya saham di NASDAQ dengen kode saham GOOG èn GOOGL.

Gugel punya mesin penyari bisa nemuin gambar, dedelengan, berita, paguyuban berita Usenet, èn barang-barang dagangan dalem-jala. Per Juni 2004, Gugel ngelah 4,28 halaman jala dalem dia punya bumbung data, 880 juta gambar, èn 845 pesen Usenet–6 miliar barang. Gugel punya pelampang Amrik diperingket Alexa peringkat 1. Artinya, ni pelampang – pelampang nyang paling sering ama paling jembar disaba di mana-mana dunia.

## Ruju'an
Gudu-gudu

**Gudu-gudu** (hurup Arab Gundul: ݢود٢) atawa **madat Turki** (hurup Arab Gundul: مادة ترکى) atawa **hogah** (hurup Arab Gundul: حقة) entu kaya' cangklong, cuman bentukannya mah ada gentong ama ada pipa bakal sedotannya. Ni gudu-gudu dipaké bakal ngudud bako' atawa bako' husus gudu-gudu nama *shisha*. Ni juga' bisa dipaké bakal ngudud buah-buahan.

Gudu-gudu mulain bekèn pas jaman Wangsa Usmani. Gudu-gudu jalannya paké penapisan aèr ama panas kaga' langsung.

## Ruju'an
Grénada

**Grénada** (hurup Arab Gundul: ݢرينادة; Inggris: *Antigua and Barbuda*; Peranakan Prasman Grénada: *Gwenad*) entu negara pulo nyang letaknya di Karaiben, di Amrik Lor. Ni negara punya hopstad St. George's. Ni negara jenggarnya cuman 348,5 km2 (134,6 mi2) doang. Di sono, ada barang 124.610 orang doangan nyang tinggal di mari. Adapun dia punya basa resminya entu basa Inggris, cuman basa sional nyang juga' diakuinnya entu antara laèn basa Peranakan Inggris Grénada ama basa Peranakan Prasman Grénada.

## Ruju'an
Guji

**Guji** (hurup Arab Gundul: ݢوج) entu tempat di mana susu disimpen atawa tempat di mana mentéga, kéju, ama produk susu-susuan laènnya dikeja, atawa tempat dagang itu produk susu-susuan. Guji bisa aja ruangan, gedong, atawa jagjagan nyang lebi gedé. Di Amrik Serèkat, kata *dairy* ('guji') juga' bisa maran ke pemeresan susu atawa seponggahan deri peternakan kacukan nyang èmang maksudnya bakal ngeja susu bakal dipinum atawa dimakan orang, mao susu sampi kè', kebo kè', kambing kè', kambing kibas kè', kuda kè', hata onta kè'.

## Ruju'an
Gula ganting

**Gula ganting** (hurup Arab Gundul: ݢولا ݢنتيڠ) ièlah bébéko nyang bentuknya deri prosès penyoklatan gula, jadinya ngeja caèran ganting warna krèm ampé coklat gurem. Gula ganting kot-kotan kebentuk pas masak bébéko. Gula ganting kena dipaké bakal jadi rasa-rasa di makanan penyuci mulut kaya' puding, isian bébéko atawa coklat, atawa jadi geguyuran atawa auran (*topping*) ès krim atawa kustardi.

## Ruju'an
Gunem catur

**Gunem catur** (hurup Arab Gundul: ݢونم چاتور) atawa **debat** (hurup Arab Gundul: دبة) entu manhad hujah. Gujengan (*dispute*) ama cèkcok (*conflict*) bisa dikelarin liwat gunem catur. Ni bentuk gedénya hujah deripada sekedar hujah mantèk, sebab di gunem catur, penggunem bisa ngaru-ngaruin pendangès punya perangsaan biar bisa dialok-alokin dalem atu hal.

## Ruju'an
Gunung Brama

**Gunung Brama** (hurup Arab Gundul: ݢونوڠ براما; Jawa: ꦒꦸꦤꦸꦁꦧꦿꦩ *Gunung Brama*; Tengger: *Gunung Brama*), atawa **Kekèncèngan Tengger** (hurup Arab Gundul: ککنچڠن تڠݢر) entu atu gunung api nyala di Jawa Wètan, Indonésia. Ni gunung tingginya ampé 2.329 mèter di atas muka laot èn kepernah di empat wilayah kabupatèn, nya'entu Prabalingga Kabupatèn, Pasuruan Kabupatèn, Kabupatèn Lumajang, èn Malang Kabupatèn. Gunung Brama bekèn jadi tempat pelancongan utama di Jawa Wètan. Jadi tempat pelancongan, Brama jadi ngebèngbat bahnanya dia punya kewontenan jadi gunung api nyala. Gunung Brama keitung di utekan Taman Sional Brama Tengger Semèru.

## Ruju'an
Gunung Gedé

**Gunung Gedé** (hurup Sunda Bener: ᮌᮥᮔᮥᮀ ᮌᮨᮓᮦ; hurup Arab Gundul: ݢونڠ ݢدى) entu atu gunung api nyang jenisnya *stratovolcano* nyang ada di bekulon Pulo Jawa. Gunung Gedé ada di dalem daèra Taman Nasional Gedé-Pangrango, nyang jadi atu deri lima taman nasional nyang awalnya diresmiin di Indonésia di taon 1980. Enni gunung masup ke dalem dua daèrah guwernemèn, nya'entu Kabupatèn Cianjur ama Sukabumi Kabupatèn, nyang tingginya ampé 2.958 m di atas muka laot èn letaknya ada di 106°51' - 107°02' BW dan 64°1' - 65°1 LK. Palsabet suhu di puncak Gunung Gedé entu 18°C lagi mataari mentèr èn 5°C lagi bulan nongtot. Palsabet deres ujannya entu 3.600 mm/taon. Pintu utama masup enni gunung entu liwat jalur Cibodas èn Cipanas (Gunung Putri) di belalor, èn jalur Salabintana di bekidul nyang kaga' banyak diliwatin ama tukang nanjak.

Gunung Gedé dikurubin ama alas gunung nyang keitung daèrah-daèrah *submontana, montana,* ampé ke *subalpin* di kiteran puncaknya. Di enni daèrah punya alas gunung entu jadi atu nyang paling lengkap jenis pu'unannya di Indonésia bahkan ampé di kawasan Malésia. 

## Ruju'an
Gunung Item

**Gunung Item** (hurup Arab Gundul: ݢونوڠ ايتم; Gunung Item: Црна Гора, penglatinan: *Crna Gora* 'Gunung Item') atawa **Montenègro** (hurup Arab Gundul: مونتنݢرو) entu atu negara nyang ada di Èropa Kidul-wètan. Ni negara ada di lingirnya Laot Adriatik, pasnya di antara Albani (beludik) ama Kroasi (blèlir). Di bagèan daratannya (blètan èn belah kidul-wètan), dia ada watesan ama Sèrwi ama Bosni èn Hèrségowina. Ni negara punya hopstad nama Podgoritsah. Selamanya abad ke-20, ni negara perna jadi Yugoslawi punya bagèan. Cuman, sebelonnya Perang Dunia I, tau jadi negara merdéka ni negara, hata kerajaan malah.

Adapun orang Gunung Item bisa digero' **orang Montenègrèn** (hurup Arab Gundul: اورڠ مونتنݢرين).

## Ruju'an
Gunung Kerinci

**Gunung Kerinci** (hurup Arab Gundul: ݢونڠ کرنچى) entu gunung nyang paling tinggi di Pulo Sumatra sekaligus gunung api paling tinggi di Indonésia. Gunung Kerinci letaknya di Pegunungan Bukit Barisan di wates kabupatèn Kerinci, Jambi èn kabupatèn Solok Kidul, Sumatra Kulon. Enni gunung tingginya ampé 3.805 mdml. Enni gunung jadi wates daèra orang Kerinci èn orang Minangkabo nyang dikelilingin utan lebat Taman Nasional Kerinci Seblat, nyang jadi tempatnya macan sumatra èn badak sumatra.

## Ruju'an
Gula

**Gula** nya'entu atu areng hidrat ringkes nyang jadi sumber ungkulan èn barang dagang utama. Gula kebanyakan didagangin dalem wujud ablur *sukrosa* kelang. Gula dipaké bakal ngerobah rerasaan jadi manis bakal kedaharan èn pinuman. Gula ringkes, seroman *glukosa* (nyang dikeja deri *sukrosa* maké ènsim atawa *hidrolis* asem), nenden ungkulan bakal sèl. 

## Ruju'an
Gula arèn

**Gula arèn** atawa **gula kawung** atawa **gula jawa** entu gula nyang dikeja deri tandan kembang lakian pu'un kawung. Gula arèn sokanan dipirip-piripin ama gula laèn nyang deri kawung, kaya' caètan nyang kuar deri kembang pu'un deri kulawarga palma, kaya' kelapa, arèn, èn siwalan.

Gula arèn nyang bubuk sokanan gè digero jadi gula semut atawa gula ablur. Digero gula semut lantaran wujudnya kaya' rumah semut nyang nyarang di tana.

## Ruju'an